1.

Muutetaan liite II seuraavasti: a) muutetaan 1 artikla seuraavasti: i) korvataan tavoitettavan BIC-koodin haltijan määritelmä seuraavasti: ”— ’tavoitettavalla BIC-koodin haltijalla’ (addressable BIC holder) yhteisöä, a) jolla on BIC-koodi, b) jota ei ole hyväksytty PM:n epäsuoraksi osallistujaksi ja c) joka on PM-tilin haltijan asiakas tai kirjeenvaihtajapankki taikka PM:n suoran tai epäsuoran osallistujan sivukonttori ja joka voi tämän PM-tilin haltijan kautta lähettää maksumääräyksiä ja vastaanottaa maksuja TARGET2-osajärjestelmän välityksellä,”; ii) korvataan liitännäisjärjestelmän määritelmä seuraavasti: ”— ’liitännäisjärjestelmällä’ (ancillary system) järjestelmää, jota hoitaa Euroopan unionissa tai Euroopan talousalueella (ETA) perustettu, toimivaltaisen viranomaisen valvoma ja euromääräisiä palveluja tarjoavien infrastruktuurien valvonnassa sovellettavien sijaintipaikkavaatimusten mukainen yhteisö, siten kuin nämä vaatimukset ovat kulloinkin voimassa ja julkaistuina EKP:n verkkosivuilla (*1), ja jossa maksuja ja/tai rahoitusinstrumentteja vaihdetaan ja/tai selvitetään tai kirjataan ja a) rahamääräiset velvoitteet suoritetaan TARGET2-järjestelmässä ja/tai b) varat pidetään TARGET2-järjestelmässä suuntaviivojen EKP/2012/27 (*2) sekä liitännäisjärjestelmän ja asianomaisen eurojärjestelmän keskuspankin kahdenvälisen järjestelyn mukaisesti, (*1) Eurojärjestelmän nykyinen infrastruktuurien sijaintia koskeva politiikka on esitetty seuraavissa lausumissa, jotka ovat saatavissa EKP:n verkkosivuilla osoitteessa www.ecb.europa.eu: a) poliittinen julkilausuma euroalueen ulkopuolella sijaitsevista euromääräisiä tapahtumia käsittelevistä maksu- ja selvitysjärjestelmistä (Policy statement on euro payment and settlement systems located outside the euro area), 3 päivänä marraskuuta 1998, b) keskusvastapuoliselvityksen yhtenäistämistä koskeva eurojärjestelmän politiikkalinjaus (the Eurosystem's policy line with regard to consolidation in central counterparty clearing), 27 päivänä syyskuuta 2001, c) euromääräisiä maksutapahtumia suorittavien infrastruktuurien sijaintia ja toimintaa koskevat eurojärjestelmän poliittiset periaatteet (the Eurosystem policy principles on the location and operation of infrastructures settling in euro-denominated payment transactions), 19 päivänä heinäkuuta 2007, d) euromääräisiä maksutapahtumia suorittavien infrastruktuurien sijaintia ja toimintaa koskevat eurojärjestelmän poliittiset periaatteet: käsitteen ’oikeudellisesti ja toiminnallisesti euroalueella sijaitseva’ täsmentäminen (the Eurosystem policy principles on the location and operation of infrastructures settling euro-denominated payment transactions: specification of ’legally and operationally located in the euro area’), 20 päivänä marraskuuta 2008 ja e) eurojärjestelmän yleisvalvontaa koskeva puiteasiakirja (Eurosystem oversight policy framework), tarkistettu versio, heinäkuu 2016." (*2) Suuntaviivat EKP/2012/27, annettu 5 päivänä joulukuuta 2012, Euroopan laajuisesta automatisoidusta reaaliaikaisesta bruttomaksujärjestelmästä (TARGET2) (EUVL L 30, 30.1.2013, s. 1).”;" iii) korvataan käytettävissä olevan likviditeetin määritelmä seuraavasti: ”— ’käytettävissä olevalla likviditeetillä’ (available liquidity) osallistujan PM-tilin hyvityssaldoa ja tarvittaessa asianomaisen euroalueen kansallisen keskuspankin tällaisen tilin osalta mahdollisesti myöntämää päivänsisäistä luottolimiittiä, jota ei ole kuitenkaan vielä käytetty tai josta on tarvittaessa vähennetty käsiteltyjen PM-tilillä tehtyjen likviditeetin varausten määrä,”; iv) korvataan pankkipäivän määritelmä seuraavasti: ”— ’pankkipäivällä’ (business day) tai ’TARGET2-pankkipäivällä’ (TARGET2 business day) mitä tahansa päivää, jona TARGET2 on lisäyksen V mukaisesti avoinna maksumääräysten kirjausta varten,”; v) korvataan T2S-käyttöä varten varattujen rahatilien määritelmä seuraavasti: ”— ’T2S-käyttöä varten varatulla rahatilillä’ (T2S Dedicated Cash Account, T2S DCA) tai ’T2S-DCA-tilillä’ T2S-DCA-tilin haltijalla olevaa tiliä, joka on avattu TARGET2-[lisää keskuspankin/maan tunnus]-osajärjestelmässä ja jota käytetään arvopaperitapahtumien katteensiirtoon T2S-järjestelmässä liittyviin käteismaksuihin,”; vi) korvataan erityisen erääntymistilanteen (event of default) määritelmän g alakohta seuraavasti: ”g) tilanne, jossa osallistujan PM-tilin, T2S-DCA-tilin tai TIPS-DCA-tilin saldo taikka osallistujan varat tai olennainen osa niistä on varojen jäädyttämistä koskevan päätöksen, ulosmittauksen, takavarikon tai minkä tahansa muun sellaisen menettelyn kohteena, jonka tarkoituksena on suojata yleistä etua tai yhteisön velkojien oikeuksia,”; vii) korvataan kotitilin määritelmä seuraavasti: ”— ’kotitilillä’ (Home Account) tiliä, jonka euroalueen kansallinen keskuspankki avaa PM:n ulkopuolella unioniin tai ETA:han sijoittautuneelle luottolaitokselle,”; viii) korvataan tieto- ja kontrollimoduulin (ICM) määritelmässä sana ”osallistujat” sanoilla ”PM-tilien haltijat”; ix) korvataan ICM:n viestin määritelmä seuraavasti: ”— ’ICM:n viestillä’ (ICM broadcast message) tietoja, jotka saatetaan ICM:n välityksellä samanaikaisesti kaikkien PM-tilien haltijoiden tai tietyn osallistujaryhmän saataville,”; x) korvataan epäsuoran osallistujan määritelmässä sanat ”Euroopan talousalueella (ETA)” sanoilla ”unionissa tai Euroopan talousalueella (ETA)”; xi) korvataan sijoituspalveluyrityksen määritelmä seuraavasti: ”— ’sijoituspalveluyrityksellä’ (investment firm) [lisää kansalliset säännökset, joilla Euroopan parlamentin ja neuvoston direktiivin 2014/65/EU (*3) 4 artiklan 1 kohdan 1 alakohta on pantu täytäntöön]ssa/ssä tarkoitettua sijoituspalveluyritystä, lukuun ottamatta [lisää kansalliset säännökset, joilla direktiivin 2014/65/EU 2 artiklan 1 kohta on pantu täytäntöön]ssa/ssä mainittuja laitoksia, edellyttäen että kyseisellä sijoituspalveluyrityksellä on a) direktiivin 2014/65/EU mukaisesti toimivaltaiseksi nimetyn viranomaisen antama toimilupa ja se on tämän viranomaisen valvonnassa, ja b) oikeus harjoittaa [lisää kansalliset säännökset, joilla direktiivin 2014/65/EU liitteessä I olevan A osan 2, 3, 6 ja 7 kohta pannaan täytäntöön]ssa/ssä mainittuja toimintoja, (*3) Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).”;" xii) korvataan monitavoitettavan tilin määritelmässä sanat ”ETA:ssa perustetut” sanoilla ”unionissa tai ETA:ssa perustetut”; xiii) korvataan pääasiallisesti käytettävän PM-tilin määritelmässä sanat ”DCA-tili” sanalla ”T2S-DCA-tili”; xiv) korvataan osallistujan määritelmä seuraavasti: ”— ’osallistujalla’ (participant) [tai ’suoralla osallistujalla’ (direct participant)] yhteisöä, jolla on ainakin yksi PM-tili (PM-tilin haltija) ja/tai yksi T2S-käyttöä varten varattu rahatili (T2S-DCA-tilin haltija) ja/tai TIPS-käyttöä varten varattu rahatili (TIPS-DCA-tilin haltija) jossain eurojärjestelmän keskuspankissa,”; xv) korvataan maksumääräyksen määritelmä seuraavasti: ”— ’maksumääräyksellä’ (payment order) tilisiirtotoimeksiantoa, likviditeetin siirtotoimeksiantoa, suoraveloitusohjetta tai likviditeetin siirtoa PM-tililtä T2S-DCA-tilille koskevaa toimeksiantoa tai likviditeetin siirtoa PM-tililtä TIPS-DCA-tilille koskevaa toimeksiantoa,”; xvi) korvataan likviditeetin siirtoa PM-tililtä DCA-tilille koskevan toimeksiannon määritelmä seuraavasti: ”— ’likviditeetin siirtoa PM-tililtä T2S-DCA-tilille koskevalla toimeksiannolla’ (PM to T2S DCA liquidity transfer order) ohjetta, jonka mukaan tietty määrä varoja on siirrettävä PM-tililtä T2S-DCA-tilille,”; xvii) korvataan TARGET2-järjestelmän teknisen toimintahäiriön määritelmässä sanat ”maksumääräysten käsittely ja kirjaaminen samana päivänä” sanoilla ”maksumääräysten käsittely ja kirjaaminen samana pankkipäivänä”; xviii) lisätään seuraavat määritelmät: ”— ’TARGET-pikamaksupalvelulla (TIPS)’ (TARGET Instant Payment Settlement (TIPS) service) pikamaksumääräysten katteensiirtoa keskuspankkirahassa TIPS-laitealustalla, — ’TIPS-laitealustalla’ (TIPS Platform) TIPS-laitealustan tarjoavien kansallisten keskuspankkien tarjoamaa yhden yhteisen teknisen laitealustan infrastruktuuria, — ’TIPS-laitealustan tarjoavilla kansallisilla keskuspankeilla’ (TIPS Platform-providing NCBs) Deutsche Bundesbankia, Banco de Españaa, Banque de Francea ja Banca d'Italiaa keskuspankkeina, jotka rakentavat TIPS-laitealustan ja operoivat sitä eurojärjestelmän hyväksi, — ’TIPS-verkkopalvelujen tarjoajalla’ (TIPS network service provider) yritystä, joka on a) täyttänyt kaikki tarvittavat ehdot yhteyden saamiseksi ja luonut teknisen yhteyden TIPS-laitealustaan noudattaen suuntaviivojen EKP/2012/27 liitteen IIb lisäyksessä V vahvistettuja sääntöjä ja menettelyjä, ja b) allekirjoittanut TIPS-yhteyden ylläpitoa koskevat ehdot (TIPS connectivity hosting terms and conditions), jotka ovat saatavissa EKP:n verkkosivuilla, — ’TIPS-käyttöä varten varatulla rahatilillä’ (TIPS Dedicated Cash Account, TIPS DCA) tai ’TIPS-DCA-tilillä’ TIPS-DCA-tilin haltijalla olevaa tiliä, joka on avattu TARGET2-[lisää keskuspankin/maan tunnus]-osajärjestelmässä ja jota käytetään pikamaksupalvelujen tarjoamiseen asiakkaille, — ’TIPS-käyttöä varten varatun rahatilin avaamista ja hallinnointia TARGET2-järjestelmässä koskevilla yhdenmukaistetuilla säännöillä’ (Harmonised Conditions for the Opening and Operation of a TIPS Dedicated Cash Account in TARGET2) liitteessä IIb vahvistettuja sääntöjä, — ’liitetyllä PM-tilillä’ (linked PM account) PM-tiliä, johon TIPS-DCA-tili on liitetty likviditeetin hallintaa ja TIPS-maksujen maksamista varten, — ’pikamaksumääräyksellä’ (instant payment order) Euroopan maksuneuvoston SEPA-pikatilisiirtojen sääntökirjan (European Payments Council's SEPA Instant Credit Transfer scheme) mukaista maksumääräystä, joka voidaan toteuttaa vuoden minä tahansa kalenteripäivänä mihin tahansa kellonaikaan siten, että se käsitellään ja siitä ilmoitetaan maksajalle välittömästi tai lähes välittömästi, — ’palautuspyynnöllä’ (recall request) TIPS-DCA-tilin haltijan lähettämää sanomaa, jossa pyydetään kirjatun pikamaksumääräyksen palauttamista, SEPA-pikatilisiirtojen sääntökirjan mukaisesti, — ’palautuspyynnön hyväksymisellä’ (positive recall answer) SEPA-pikatilisiirtojen sääntökirjan mukaista maksumääräystä, jonka panee vireille palautuspyynnön vastaanottaja vastauksena palautuspyyntöön ja joka koituu kyseisen palautuspyynnön lähettäjän hyväksi, — ’likviditeetin siirtoa PM-tililtä TIPS-DCA-tilille koskevalla toimeksiannolla’ (PM to TIPS DCA liquidity transfer order) ohjetta, jonka mukaan tietty määrä varoja on siirrettävä PM-tililtä TIPS-DCA-tilille, — ’likviditeetin siirtoa TIPS-DCA-tililtä PM-tilille koskevalla toimeksiannolla’ (TIPS DCA to PM liquidity transfer order) ohjetta, jonka mukaan tietty määrä varoja on siirrettävä TIPS-DCA-tililtä PM-tilille,”; b) korvataan 3 artikla seuraavasti: ”3 artikla TARGET2-järjestelmän yleiskuvaus 1. TARGET2-järjestelmä tarjoaa reaaliaikaisen bruttomaksutavan euromääräisille maksuille siten, että maksu suoritetaan keskuspankkirahassa PM-tilien, arvopaperitransaktioita varten käytettävien T2S-DCA-tilien ja pikamaksuja varten käytettävien TIPS-DCA-tilien välillä. 2. Seuraavat tapahtumat käsitellään TARGET2-[lisää keskuspankin/maan tunnus]-osajärjestelmässä: a) suoraan eurojärjestelmän rahapoliittisiin operaatioihin perustuvat tai niiden yhteydessä suoritettavat tapahtumat, b) eurojärjestelmään liittyvien valuuttakauppojen euromääräisten siirtojen kirjaaminen, c) rajat ylittävien suurten maksujen nettoutusjärjestelmien tapahtumiin perustuvien euromääräisten siirtojen kirjaaminen, d) eurolla selvitettävien vähittäismaksujärjestelmien tapahtumiin perustuvien euromääräisten siirtojen kirjaaminen tapauksissa, joissa kyseisiin maksujärjestelmiin liittyy systeemiriski, e) arvopaperitapahtumien käteismaksujen kirjaaminen, f) likviditeetin siirtoa T2S-DCA-tililtä T2S-DCA-tilille koskevat toimeksiannot, likviditeetin siirtoa T2S-DCA-tililtä PM-tilille koskevat toimeksiannot ja likviditeetin siirtoa PM-tililtä T2S-DCA-tilille koskevat toimeksiannot, fa) pikamaksumääräykset; fb) palautuspyyntöjen hyväksymiset; fc) likviditeetin siirtoa TIPS-DCA-tililtä PM-tilille koskevat toimeksiannot ja likviditeetin siirtoa PM-tililtä TIPS-DCA-tilille koskevat toimeksiannot, ja g) muut TARGET2-osallistujille osoitetut euromääräiset tapahtumat. 3. TARGET2-järjestelmä tarjoaa reaaliaikaisen bruttomaksutavan euromääräisille maksuille siten, että maksu suoritetaan keskuspankkirahassa PM-tilien, T2S-DCA-tilien ja TIPS-DCA-tilien välillä. TARGET2 on perustettu SSP:lle, jolla se myös toimii ja jonka välityksellä maksumääräykset lähetetään ja käsitellään ja maksut lopulta vastaanotetaan teknisesti samalla tavalla. T2S-DCA-tilit toimivat teknisesti siten, että TARGET2 on perustettu teknisesti T2S-alustalle, jolla se myös toimii. TIPS-DCA-tilit toimivat teknisesti siten, että TARGET2 on perustettu teknisesti TIPS-laitealustalle, jolla se myös toimii. 4. [Lisää keskuspankin nimi] on näissä säännöissä tarkoitettu palvelujen tarjoaja. SSP:n tarjoavien kansallisten keskuspankkien toimenpiteet ja laiminlyönnit katsotaan [lisää keskuspankin nimi]n toimenpiteiksi ja laiminlyönneiksi, joista se vastaa 31 artiklan mukaisesti. Näiden sääntöjen mukainen osallistuminen ei synnytä sopimussuhdetta PM-tilien haltijoiden ja SSP:n tarjoavien kansallisten keskuspankkien välille, jos joku jälkimmäisistä toimii tässä ominaisuudessa. Näiden sääntöjen mukaisiin palveluihin liittyvät toimeksiannot, viestit, sanomat ja tiedot, jotka PM-tilin haltija lähettää SSP:lle tai saa SSP:ltä, katsotaan lähetetyiksi [lisää keskuspankin nimi]lle tai saaduiksi [lisää keskuspankin nimi]lta. 5. TARGET2-järjestelmä muodostuu juridisesti kaikkien TARGET-osajärjestelmien muodostamista moninaisista maksujärjestelmistä, jotka ovat ”järjestelmiä” niiden kansallisten oikeussääntöjen mukaan, joilla direktiivi 98/26/EY pannaan täytäntöön. TARGET2-[lisää keskuspankin/maan tunnus]-osajärjestelmä on [lisää asianomaiset kansalliset oikeussäännöt, joilla direktiivi 98/26/EY pannaan täytäntöön]n mukainen ”järjestelmä”. 6. TARGET2-järjestelmään osallistutaan osallistumalla johonkin TARGET2-osajärjestelmään. Näissä säännöissä määritellään TARGET2-[lisää keskuspankin/maan tunnus]-osajärjestelmän PM-tilien haltijoiden ja [lisää keskuspankin nimi]n keskinäiset oikeudet ja velvollisuudet. Maksumääräysten käsittelyä koskevat säännöt (IV osasto ja lisäys I) koskevat kaikkia minkä tahansa PM-tilin haltijan lähettämiä maksumääräyksiä ja vastaanottamia maksuja.”; c) muutetaan 4 artikla seuraavasti: i) korvataan 1 kohdan a ja b alakohta seuraavasti: ”a) unionissa tai ETA:ssa perustetut luottolaitokset myös silloin, kun ne toimivat unionissa tai ETA:ssa perustetun sivukonttorin välityksellä, b) ETA:n ulkopuolella perustetut luottolaitokset edellyttäen, että ne toimivat unionissa tai ETA:ssa perustetun sivukonttorin välityksellä,”; ii) korvataan 1 kohdassa sanat […] (ei koske suomenkielistä toisintoa); iii) korvataan 2 kohdan c ja d alakohta seuraavasti: ”c) unionissa tai ETA:ssa perustetut sijoituspalveluyritykset; d) liitännäisjärjestelmiä hoitavat yhteisöt, jotka toimivat tässä ominaisuudessa; ja” iv) korvataan 2 kohdan e alakohdassa sanat […] (ei koske suomenkielistä toisintoa); d) muutetaan 5 artikla seuraavasti: i) korvataan 3 kohta seuraavasti: ”3. PM-tilien haltijat voivat nimetä yhteisöjä epäsuoriksi osallistujiksi PM:ssä edellyttäen, että 6 artiklassa vahvistetut edellytykset täyttyvät.” ii) korvataan 4 kohdan a ja b alakohdassa sanat ”ETA:ssa” sanoilla ”unionissa tai ETA:ssa”: e) korvataan 6 artiklan 1 kohdassa sana ”ETA:ssa” sanoilla ”unionissa tai ETA:ssa”; f) muutetaan 7 artikla seuraavasti: i) korvataan 3 kohta seuraavasti: ”3. PM-tilin haltijaa, joka hyväksyy PM-tilinsä nimeämisen pääasiallisesti käytettäväksi PM-tiliksi, sitovat kaikki laskut, jotka liittyvät kunkin kyseiseen PM-tiliin liitetyn T2S-DCA-tilin avaamiseen ja hoitoon tämän liitteen lisäyksessä VI vahvistetulla tavalla riippumatta siitä, mikä on kyseisen PM-tilin haltijan ja T2S-DCA-tilin haltijan välisen sopimusjärjestelyn tai muiden järjestelyjen sisältö, ja siitä, onko näitä järjestelyjä jätetty noudattamatta.”; ii) korvataan 4 kohdassa sana ”DCA-tiliin” sanalla ”T2S-DCA-tiliin” ja 5 kohdassa sana ”DCA-tili” sanalla ”T2S-DCA-tili”; iii) lisätään 6 ja 7 kohta seuraavasti: ”6. PM-tilin haltijaa, joka hyväksyy PM-tilinsä nimeämisen liitetyksi PM-tiliksi, sitovat kaikki laskut, jotka liittyvät kunkin kyseiseen PM-tiliin liitetyn TIPS-DCA-tilin avaamiseen ja hoitoon tämän liitteen lisäyksessä VI vahvistetulla tavalla riippumatta siitä, mikä on kyseisen PM-tilin haltijan ja TIPS-DCA-tilin haltijan välisen sopimusjärjestelyn tai muiden järjestelyjen sisältö, ja siitä, onko näitä järjestelyjä jätetty noudattamatta. Liitetty PM-tili voidaan liittää enintään kymmeneen TIPS-DCA-tiliin. 7. Liitetyn PM-tilin haltijalla on oltava yleiskuva kyseiseen PM-tiliin liitetyillä TIPS-DCA-tileillä olevasta käytettävissä olevasta likviditeetistä ja sen on varmistettava, että TIPS-DCA-tilien haltijat ovat tietoisia velvollisuudestaan hallinnoida tätä likviditeettiä.”; g) korvataan 8 artiklan 1 kohdan a alakohdan i alakohdassa sanat ”TARGET2-[lisää keskuspankin/maan tunnus]-osajärjestelmään” sanalla ”SSP:hen”; h) muutetaan 11 artikla seuraavasti: i) korvataan 3 kohdan ensimmäinen virke seuraavasti: ”Ajantasaiset tiedot SSP:n toimintatilasta ovat saatavilla TARGET2-tietojärjestelmässä (T2IS) EKP:n verkkosivustolla pidettävällä, sitä varten varatuilla verkkosivuilla.”; ii) lisätään 4a kohta seuraavasti: ”4a. Liitetyn PM-tilin haltija on velvollinen ilmoittamaan sen TIPS-DCA-tilien haltijoille oikea-aikaisesti kaikista relevanteista ICM-viesteistä, mukaan lukien viestit, jotka liittyvät TIPS-DCA-tilin haltijan TARGET2-[lisää keskuspankki/maatunnus]-osajärjestelmään osallistumisen keskeyttämiseen tai lopettamiseen.”; iii) korvataan 9 kohta seuraavasti: ”9. Jos osallistujia koskee erityinen erääntymistilanne, on niiden annettava tästä heti tieto [lisää keskuspankin nimi]lle.”; i) muutetaan 13 artikla seuraavasti: i) korvataan c ja d alakohta seuraavasti: ”c) likviditeetin siirtotoimeksiannot; d) likviditeetin siirtoa PM-tililtä T2S-DCA-tilille koskevat toimeksiannot ja”; ii) lisätään e alakohta seuraavasti: ”e) likviditeetin siirtoa PM-tililtä TIPS-DCA-tilille koskevat toimeksiannot.”; j) korvataan 14 artiklan 3 kohta seuraavasti: ”3. SSP liittää aikaleiman maksumääräysten käsittelyä varten niiden vastaanottamisjärjestyksessä.”; k) korvataan 15 artiklan 2 kohta seuraavasti: ”2. Maksumääräyksen voivat luokitella erittäin kiireelliseksi ainoastaan a) keskuspankit, ja b) osallistujat, jos maksut menevät CLS-pankkiin (CLS Bank International) tai tulevat CLS-pankista, lukuun ottamatta CLS:n keskusvastapuolipalveluun ja CLSNow-palveluihin liittyviä maksuja, tai jos kysymyksessä on liitännäisjärjestelmäliittymää (Ancillary System Interface, ASI) käyttävään liitännäisjärjestelmäselvitykseen liittyvä likviditeetin siirto. Kaikki liitännäisjärjestelmän ASI:n välityksellä lähettämät maksutoimeksiannot osallistujien PM-tilien veloittamisesta tai hyvittämisestä ja kaikki likviditeetin siirtoa PM-tililtä T2S-DCA-tilille koskevat toimeksiannot ja likviditeetin siirtoa PM-tililtä TIPS-DCA-tilille koskevat toimeksiannot katsotaan erittäin kiireellisiksi maksumääräyksiksi.”; l) korvataan 29 artiklan 1 kohdan b alakohta seuraavasti: ”b) voidaan antaa likviditeetin siirtotoimeksiantoja, likviditeetin siirtoa TIPS-DCA-tililtä PM-tilille koskevia toimeksiantoja, likviditeetin siirtoa PM-tililtä TIPS-DCA-tilille koskevia toimeksiantoja, likviditeetin siirtoa PM-tililtä T2S-DCA-tilille koskevia toimeksiantoja ja, kun ICM:ää käytetään yhdessä T2S-lisäarvopalvelujen kanssa, likviditeetin siirtoa T2S-DCA-tililtä PM-tilille koskevia toimeksiantoja; ja”; m) korvataan 31 artiklan 5 kohta seuraavasti: ”5. Sen estämättä, mitä säädetään [lisää kansalliset oikeussäännöt, joilla Euroopan parlamentin ja neuvoston direktiivi (EU) 2015/2366 (*4) pannaan täytäntöön]ssa/ssä, 1–4 kohtaa sovelletaan siltä osin kuin [lisää keskuspankin nimi]n vastuu voidaan sulkea pois. (*4) Maksupalveluista sisämarkkinoilla, direktiivien 2002/65/EY, 2009/110/EY ja 2013/36/EU ja asetuksen (EU) N:o 1093/2010 muuttamisesta sekä direktiivin 2007/64/EY kumoamisesta 25 päivänä marraskuuta 2015 annettu Euroopan parlamentin ja neuvoston direktiivi (EU) 2015/2366 (EUVL L 337, 23.12.2015, s. 35).”;" n) muutetaan 34 artikla seuraavasti: i) korvataan 1 kohdan toinen virke seuraavasti: ”Tätä kohtaa sovellettaessa PM-tilin haltijaan kohdistuvan Euroopan parlamentin ja neuvoston direktiivissä 2014/59/EU (*5) tarkoitetun kriisinehkäisy- tai kriisinratkaisutoimen toteuttamista ei automaattisesti pidetä maksukyvyttömyysmenettelyn aloittamisena. (*5) Euroopan parlamentin ja neuvoston direktiivi 2014/59/EU, annettu 15 päivänä toukokuuta 2014, luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja Euroopan parlamentin ja neuvoston asetusten (EU) N:o 1093/2010 ja (EU) N:o 648/2012 muuttamisesta (EUVL L 173, 12.6.2014, s. 190).”;" ii) korvataan 4 kohdan a alakohdassa sanat ”DCA-tilien haltijoille” ja ”DCA-tilin haltijan” sanoilla ”T2S-DCA-tilien haltijoille” ja ”T2S-DCA-tilin haltijan”; o) Lisätään 38 artiklaan 1a kohta seuraavasti: ”1a. Edellä 1 kohdasta poiketen osallistuja hyväksyy sen, ettei 34 artiklan mukaisesti toteutettuja toimia koskevia tietoja katsota luottamuksellisiksi.”; p) Korvataan 39 artiklan 3 kohdan a alakohdan ii alakohta seuraavasti: ”ii) osallistuja ei tee maksumääräystä TARGET2-järjestelmään varojen siirtämiseksi tilille, jonka haltija on muu yhteisö kuin osallistuja itse, ennen kuin se on saanut [lisää keskuspankin nimi]lta/ltä vahvistuksen siitä, että maksunsaajan maksupalvelutarjoaja on tehnyt vaaditun ilmoituksen tai saanut vaaditun luvan taikka että ilmoitus on tehty tai lupa saatu maksunsaajan maksupalvelutarjoajan puolesta;” q) korvataan 42 artiklan ensimmäisessä virkkeessä sanat ”ja niiden lisäyksiä” sanoilla ”ja lisäyksiä”; r) muutetaan lisäyksessä I olevaa 8 kohtaa, jonka otsikko on ”ICM:n käyttö”, seuraavasti: i) korvataan 8 alakohdan c ja d alakohta seuraavasti: ”c) PM-tililtä selvitysprosessi 6 reaaliaikaista mallia käyttävän liitännäisjärjestelmän hallinnoimalle tekniselle tilille; d) likviditeetin siirtoa PM-tililtä T2S-DCA-tilille koskevalla toimeksiannolla tai, kun ICM:ää käytetään yhdessä T2S-lisäarvopalvelujen kanssa, likviditeetin siirtoa T2S-DCA-tililtä PM-tilille koskevalla toimeksiannolla; ja”; ii) lisätään 8 alakohdan e alakohta seuraavasti: ”e) likviditeetin siirtoa PM-tililtä TIPS-DCA-tilille koskevalla toimeksiannolla tai likviditeetin siirtoa TIPS-DCA-tililtä PM-tilille koskevalla toimeksiannolla.”; s) muutetaan lisäys IV seuraavasti: i) korvataan 4 kohdan, jonka otsikko on ”SSP:n toiminnan siirtäminen vaihtoehtoiseen paikkaan”, c alakohdassa sanat ”likviditeetin siirtoa PM-tililtä DCA-tilille koskeva toimeksianto” sanoilla ”likviditeetin siirtoa PM-tililtä T2S-DCA-tilille koskeva toimeksianto”; ii) muutetaan 6 kohta, jonka otsikko on ”Varajärjestely”, seuraavasti: — korvataan c alakohdan i alakohta seuraavasti: ”i) CLS-pankkiin (CLS Bank International) liittyvät maksut, paitsi keskusvastapuolipalveluihin ja CLSNow-palveluihin liittyvät maksut,”; — korvataan d alakohdan iii alakohta seuraavasti: ”iii) likviditeetin siirtoa T2S-DCA-tililtä PM-tilille koskevat toimeksiannot.”; iii) korvataan 8 kohdan, jonka otsikko on ”Muut määräykset”, b alakohdassa sana ”SSP” sanoilla ”SSP:n operatiivinen ryhmä”; t) muutetaan liitteessä II oleva lisäys V seuraavasti: i) korvataan aikataulu seuraavasti: ”Kellonaika Kuvaus 6.45–7.00 Päivän toimien valmistelun ajankohta (1) 7.00–18.00 Päivän aikana tapahtuva käsittely 17.00 Asiakasmaksujen vastaanottamisen lopetusaika (eli maksut, joissa maksun vireillepanija ja/tai maksunsaaja ei ole suora tai epäsuora osallistuja; nämä yksilöidään järjestelmässä käyttämällä MT 103 tai MT 103+ -sanomaa) 18.00 Pankkienvälisten maksujen vastaanottamisen lopetusaika (eli muut kuin asiakasmaksut) TARGET2:n ja TIPS:n välisten likviditeetinsiirtojen lopetusaika Heti 18.00 jälkeen Viimeisten algoritmien loppuunsaattaminen TARGET2-järjestelmässä Kun viimeiset algoritmit on saatettu loppuun TARGET2- lähettää TIPS:lle viestin pankkipäivän vaihtamiseksi TIPS:ssa Heti viimeisten algoritmien loppuunsaattamisen jälkeen Päivän lopun tiedostot (pääkirja) TIPS:lta 18.00–18.45 (2) Päivän päätöstoimet 18.15 (2) Maksuvalmiusjärjestelmän käytön yleinen lopetusaika (heti) 18.30 (3) (jälkeen) Tiedot kirjanpitojärjestelmien päivitystä varten ovat keskuspankkien käytettävissä 18.45–19.30 (3) Päivän aloitustoimet (uusi pankkipäivä) 19.00 (3)–19.30 (2) Likviditeetin toimittaminen PM-tilille 19.30 (3) ”Prosessin aloitus” -sanoma ja pysyvien maksumääräysten kirjaaminen likviditeetin siirtämiseksi PM-tileiltä alatileille/ tekniselle tilille (liitännäisjärjestelmään liittyvä kirjaus) TARGET2:n ja TIPS:n välisten likviditeetin siirtojen aloitus 19.30 (3)–22.00 Lisälikviditeetin siirtojen suorittaminen ICM:n välityksellä selvitysprosessia 6 (reaaliaikainen malli) varten; lisälikviditeetin siirtojen suorittaminen ICM:n välityksellä ennen kuin liitännäisjärjestelmä lähettää ”syklin aloitus” -sanoman selvitysprosessia 6 (liittymämalli) varten; liitännäisjärjestelmän yön toimien aikainen kirjausajanjakso (ainoastaan liitännäisjärjestelmien selvitysprosessia 6 (reaaliaikainen malli) varten ja selvitysprosessia 6 (liittymämalli) varten) 22.00–1.00 Tekninen huoltojakso 1.00–7.00 Liitännäisjärjestelmän yön toimien aikainen kirjausajanjakso (ainoastaan liitännäisjärjestelmien selvitysprosessia 6 (reaaliaikainen malli) varten ja selvitysprosessia 6 (liittymämalli) varten) TARGET2:n ja TIPS:n väliset likviditeetin siirrot ii) lisätään 6 kohta seuraavasti: ”6. Ajantasaiset tiedot SSP:n toimintatilasta ovat saatavilla TARGET2-tietojärjestelmässä (T2IS) EKP:n verkkosivustolla pidettävällä, sitä varten varatulla verkkosivulla. Tiedot SSP:n toimintatilasta TARGET2-tietojärjestelmässä (T2IS) päivitetään ainoastaan tavanomaisena työaikana.”; u) Muutetaan liitteessä II oleva lisäys VI seuraavasti: i) korvataan 1 kohdan viimeinen virke seuraavasti: ”Likviditeetin siirtoa PM-tililtä T2S-DCA-tilille tai PM-tililtä TIPS-DCA-tilille koskevista toimeksiannoista, joita lähetetään osallistujan PM-tililtä, ja likviditeetin siirtoa T2S-DCA-tililtä PM-tilille tai TIPS-DCA-tililtä PM-tilille koskevista toimeksiannoista, joita vastaanotetaan osallistujan PM-tilille, peritään maksu kyseisen PM-tilin osalta valitun edellä mainitun hinnoitteluvaihtoehdon a) tai b) mukaisesti.”; ii) korvataan 12 ja 13 kohdassa ja taulukossa lyhenne ”DCA” lyhenteellä ”T2S-DCA”, iii) lisätään väliotsikon ”Tietopalvelut” alle kolmannen (”U2A-tiedustelut”) ja neljännen (”Tiedostoksi yhdistetyt sanomat”) kentän väliin kenttä seuraavasti: ”Ladatut U2A-tiedustelut 0,7 senttiä per tiedusteltu pankkitoimintaa koskeva tietoerä jokaisessa laaditussa ja ladatussa U2A-tiedustelussa” iv) lisätään 13a ja 13b kohta seuraavasti: ”Liitettyjen PM-tilien haltijoiden maksut 13a. Liitettyjen PM-tilien haltijoilta peritään seuraavat maksut TIPS-palvelusta, joka on yhteydessä kyseiseen PM-tiliin liitettyihin TIPS-DCA-tileihin. Laskutettavat erät Hinta Selitys Selvityspalvelut Pikamaksumääräys 0,20 senttiä Peritään myös selvittämättömistä transaktioista Palautuspyyntö 0,00 Palautuspyynnön hylkääminen 0,00 Palautuspyynnön hyväksyminen 0,20 senttiä Peritään sen liitetyn PM-tilin haltijalta, joka on yhteydessä hyvitettävään (myös selvittämättömien transaktioiden osalta) TIPS-DCA tiliin 13b. Ensimmäiset korkeintaan kymmenen miljoonaa pikamaksumääräystä ja palautuspyynnön hyväksymistä, yhteenlaskettuna, jotka TIPS-laitealusta vastaanottaa vuoden 2019 loppuun mennessä, ovat maksuttomia. Jos TIPS-laitealusta vastaanottaa vuoden 2019 loppuun mennessä tätä enemmän pikamaksumääräyksiä ja palautuspyynnön hyväksymisiä, [lisää keskuspankin nimi] veloittaa näistä liitetyn PM-tilin haltijaa vuonna 2020.”; v) korvataan 14 kohdan viimeinen virke seuraavasti: ”Maksut suoritetaan viimeistään kyseisen kuukauden neljäntenätoista pankkipäivänä [lisää keskuspankin nimi]n yksilöimälle tilille tai veloitetaan PM-tilin haltijan yksilöimältä tililtä.”;